Krigens brorskap (originaltittel Band of Brothers) er en amerikansk miniserie på ti episoder som gikk på HBO i 2001. Miniserien beskriver opplevelsene til «Easy Company» ("kompani E") i 506. fallskjerminfanteriregiment (fra 101. luftbårne divisjon), under andre verdenskrig med spesielt fokus på offiseren Richard Winters (spilt av Damian Lewis). Fra kompaniet ble opprettet og fikk sin grunntrening i Tocca, Georgia, gjennom ilddåpen i kamp på «D-dagen» og videre kamphandlinger i Normandie, deretter «Operasjon Market Garden», Ardenneroffensiven og fram til slutten av krigen. Serien er basert på boka med samme tittel, skrevet av historikeren og biografen Stephen Ambrose. Steven Spielberg og Tom Hanks var medprodusenter i serien.